42 
mainte galie, mainte nef, maint chalart, 
et l’ost d’Aufiique, qui de Rise se part. 
quatre batailles estre lor estandart. 
se damedieu ne prent de nos regart, 
nos i perdrons einz que li Giu depart.” 
Dist l’emperere, qui moult ot le cuer noir, 
“Balan, biau frere, f& moi aperceuoir 
que lor estoire puisse de ci voer; 
car volentiers saroie Jor poier.” 
“volentiers, sire, solonc le mien espoir: 
car volentiers veil lor perte voer. 
ge qu’en diroie? einz que voiez le soir, 
le porrez bien ä vos dos euz voer.” 
Et dıst Balan “sire rois, entendez. 
se vos auoir cete terre volez, 
si cheuauchiez, ne vos asseurez. 
o se ce non, la terre deliurez. 
il la prendront, se vos vos en fuiez.” 
quant ce oi Karles, tot fu resuigorez. 
li rois li a les braz au col getez. 
apres li dist “se issı vos lenez 
que nostre loi ne froisiez ne lausez, 
toz iors seroiz mes druz el mes priuez.” 
Li duc Girart commenca ä parler. 
“baron” dist il, “fetes moi escoter. 
le mien conseil ne vos doi pas celer, 
tot le mellior qu’en moi porroi trouer. 
fetes, biau sire, parmi cel ost crier, 
viegnent auant li legier bachelier, 
que nous solons escuier apeler 
as seles metre, as cheuax conreer, 
ceus qui porront en champ armes porter, 
l’iaume lacier et l’auberc endoser. 
res toz les fetes cheualiers adober. 
se damlediu nos done retorner, 
vos lor ferez tant de terre doner 
dont il porront lor haubere gouerner. 
et ge iral ma gent reconforter: 
car d’autel chose les veil aresoner.” 
et dist li rois “bien le veil craanter.” 
quatrre serianz fist maintenant monter, 
qui vont par l’ost les noueles conter. 
Li seriant montent, n’i ol qu'esleecier, 
qui vont par l’ost les noueles noncier. 
viegnent auant li bacheler legier, 
cil de coisine, seneschax, boteiller 
BExKKER: 
et damoisel iugleor et princier, 
et tres tuit cil qui se puent edier. 
en cest bessoign seront tuit cheualier. 
se dex en France les lese repairier, 
Karles li rois lor fera tant ballier, 
toz lor lignages i aura recourier. 
qui done oist vallez esleecier, 
ces escuiers iurer et afıchier 
que tuit sunt mort ci cuuert pautonier. 
Par tote l’ost est la nouele alee; 
quatre serianz l’ont mainlenant criee. 
cil qui vendront o Karle en la mellee, 
l’aubere vestu, la ventalle fermee, 
se dex l’enmeine en France sa contree, 
sa grant richece lor iert abandonee, 
que lor lignie en iert tote aleuee. 
he dex, quel ioie il en ont demenee. 
dont i fist lä le soir mainte criee 
les uns as autres consellier A celee 
que Sarrazin ont fet male iornee. 
Rollandin a la nouele escoutee: 
Estoz li a et Berengier contee. 
Grant fu li bruz, onques tel ne vit hon, 
que font paien li encrieme felon. 
Estoz de Leugres, Berengier et Haton 
A Rollandin dient qu'il la feron. 
“li rois nos lient longuement em prison ; 
en l’ost gison pourement con garcon. 
n’a en cest ost escuier ne geldon 
ne damoisel ne poure valleton, 
se il veut armes, que il n’en ait le don. 
alons sauoir s’ausi nos les auron. 
s’i nu veut faire, si nos porchaceron.” 
137 Rollant respont “a dieu beneicon.” 
Rollant monta moult aireement; 
son conpaignon auec lui ensement. 
li roi trouerent moult escheriement 
for seul du Nayme Ogier et Graalent. 
li rois sospire moult angoissosement. 
l’eue du cuer li monte es euz deuant; 
a val la face contre val lı descent. 
Naymes li dist soef et belement 
“sire, lessiez cest descofortement. 
n'afiert A roi de si grant tenement 
que ıl demeint si fet dolosement. 
tost porriez desconforter vo gent, 
